ประจำเดือนล่าสุดวันที่26สิงหาคม คือว่าหนูมีพสพ.กับแฟนวันที่14 กันยายนหลั่งนอก วันที่ 15กันยายนหลั่งในตอนประมาณเที่ยงคืนค่ะ พอตอนเช้าประมาณ10โมงหนูก็กินยาคุมฉุกเฉินค่ะ จากนั้นวันที่22กันยาก็มีเลือดออกมา1วัน เป็นสีดำน้ำตาลแต่พอเช็ดเป็นสีแดงค่ะ มาไม่เยอะและมาวันเดียว จนถึงตอนนี้23ตุลาคมประจำเดือนก็ยังไม่มาค่ะ ก่อนหน้านี้หนูซื้อยาสตรีเพ็ญภาคมากิน1ขวดประจำเดือนก็ยังไม่มา หนูลองตรวจปัสสาวะดูวันที่28กันยาและวันที่8ตุลาไม่เจอค่ะ หนูจะท้องหรือเปล่าคะ ปล.ตั้งแต่วันที่31สิงหา-15กันยา หนูกินยาคุมฉุกเฉินไป3ครั้งค่ะ และปกติประจำเดือนหนูก็มาไม่ค่อยตรงบางเดือนก็ไม่มา รบกวนคุณด้วยนะคะตอนนี้เครียดมากเลยค่ะ 😭😭😭
สวัสดีค่ะหากได้ตรวจการตั้งครรภ์แล้วขึ้นขีดเดียวก็แสดงว่าน่าจะไม่ตั้งครรภ์ค่ะ การที่ประจำเดือนไม่มาเกิดได้จากหลายสาเหตุค่ะ เเนะนำให้ตรวจปัสสาวะเพื่อดูการตั้งครรภ์ก่อนค่ะ ถ้าไม่มีการตั้งครรภ์ จากการตรวจครั้งเเรก อาจต้องนับวันเพื่อให้มั่นใจว่าไม่มีการตั้งครรภ์แน่ๆค่ะ ถ้ารอบเดือนยังไม่มา โดยอาจตรวจซ้ำในช่วง หลังจากวันที่มีเพศสัมพันธ์ไปอีก 4-6 สัปดาห์ค่ะสาเหตุอื่นที่ทำให้ประจำเดือนไม่มา ได้แก่สาเหตุที่ทำให้ไม่มีไข่ตก ค่ะ เช่น ฮอร์โมนผิดปกติ ไทรอยด์ ถุงน้ำรังไข่ หรือได้รับฮอร์โมนจากภายนอก เช่น ยาคุมฉุกเฉิน เป็นต้นนอกจากนี้หากมีเพศสัมพันธ์และต้องได้กินยาคุมกำเนิดฉุกเฉินถึงสามครั้งในหนึ่งเดือนแสดงว่าควรคุมกำเนิดด้วยวิธีอื่นที่ได้ประสิทธิภาพดีกว่า เช่น รับประทานยาคุมกำเนิดแบบแผง การฉีดยาคุมกำเนิด เป็นต้น